دکتۆر کامه‌ران رسوڵ ژاژڵه‌یی پسپۆڕ زانست خوەراک دیاری گرنگترین  سوودەیل خواردن ئەنجیر هشکەوکریاگ کردیە ک بریتین لیانە:
١ . دەوڵەمەنە وە ماددە ریشاڵیەگان: وەی هووکارە رۆل گرنگیگ دیرێد لە چالاککردن کۆئەندام هەرس و نەهێیشتن قەبزی، هەمیش گرنگە ئەرا داوەزانن ئاست کولیستڕۆڵ بەد ( LDL ) .
٢ . مقەیتیکردن لە نەرمەوبوین سووقان و سقانەنەرمە و کەمکردن ژان جومگەەیل : چوینکە دەوڵەمەنە وە گشت ئەو کانزایەیلە گرنگن ئەرا سوقان جویر کالسیۆم و مەگنسیۆم.
٣ . مقیەتیکردن تەندروسی پووس و هیشتنەوەی وە گەنجی و ریگریکردن لە دەرکەفتن چرچ و لووچی.
٤ . سەرچەوی گرنگیگ  ماددەی ئاسنە: لەوەر ئیە گرنگە ئەرا مقیەتیکردن له کەمی ئاسن و کەمخوینی و چارەسەرکردنیان وە تایبەت له خانمەیل و زاروویەیل.
٥ . مقەیتیکردن لە بیماری درویژخایەنەیل: لە ری کەمکردن هەوکردن چوینکە دەوڵەمەنە وە کانزا و ڤیتامینەگان وەگەرد ماددە دژە ئۆکسانەیل ک رۆل دیرێد لە خوەپاراستن لە بیماریەیل دڵ و شێرپەنجە.
٦ . دەسمیەتی کۆنتڕۆڵکردن بەرزی فشار خوین دەێد  لەوەر هەبوین بڕیگ خاس له کانزای پۆتاسێوم.
٧ . دەسمیەتی داوەزانن کۆلستڕۆڵ بەد دەێد لەوەر دەوڵەمەنی وە ماددە ڕیشاڵیەکگان.
٨ . ریگریکردن و چارەسەرکردن قەبزی.
٩ . وە سووده ئەرا چارەسەر لاوازی و کەمی کیش ئەگەر بڕیگ فرە رووژانە لەلی بخوریەێد.
